**Tisztelt Völgyligeti ingatlantulajdonosok!**

A Völgyligetben megvalósítandó út-és csapadékvíz építési projekt közbeszerzési eljárása -rajtunk kívülálló okok miatt- megakadt. A Magyar Államkincstár Budapesti és Pest megyei Igazgatóság Állampénztári Iroda II.Regionális Fejlesztési Programok Osztálya aki a közbeszerzési kiírást második hatóságként vizsgálja közölte, hogy a közbeszerzés elindításának feltétele a második körös TVT szakvélemény, amihez a fejlesztési terveknek ( kiviteli tervek) ITVT-hez való illeszkedését is igazolni kell.

Tájékoztatásul : mi is az a ITVT?

**Az Integrált Települési Vízgazdálkodási Terv (ITVT) szerepe és követelménye**

Az ITVT egy szakpolitikai alapdokumentum, amely meghatározza a települési önkormányzat vízgazdálkodási feladatait és kötelezettségeit, összehangolja a feladatokat a településfejlesztéssel, adatbázist biztosít a település vízgazdálkodással összefüggő területeiről.

**A település vízgazdálkodási stratégiája, célok, feladatok**

* A település vízgazdálkodási céljainak meghatározása
* Fejlesztési, fejlesztendő területek beazonosítása
* A település előkészítés alatt lévő fejlesztési programjai
* Programok ütemezése, egymásra hatása
* A település vízgazdálkodási céljainak eléréséhez szükséges további előkészítések, feladatok

Egyelőre a tervezőknek nem áll rendelkezésükre olyan módszertani útmutató és jogszabályi előírások, mely alapján az ITVT elkészíthető. Ezek egyeztetése a hatóságok felé folyamatban van.

Üröm Község Önkormányzata 2022.szeptember 22 napján megtartott testületi ülésén 107/2022(IX.22) Kt.számú határozatával Ft összértékben megrendelte az ITVT -t a Fömterv Mérnöki Tervező Zrt-től 8.000.000.-Ft + Áfa értékben.

Az elkészült ITVT -t a Területi Vizgazdálkodási Tanács vizsgálja meg és ad véleményt róla, ezt követően lehet megindítani a közbeszerzési eljárást-

Az ITVT elkészítésének időtartama kb 1- 1,5 hónap.

Köszönjük türelmüket, az engedélyeztetés lezajlását követően tájékoztatjuk Önöket a közbeszerzési eljárás elindulásakor.

Üröm, 2022. október 10.

Üröm Község Önkormányzata